Parlamentul  României

[image: image1.png]FOMANIA




	Comisia pentru buget,

finanţe şi bănci
	
	Bucureşti 18.10.2000

Nr.289


AVIZ

asupra propunerii legislative privind reconsiderarea cuantumului indemnizaţiei lunare brute şi a cotei de participare la profitul net a administratorilor companiilor/societăţilor naţionale, societăţilor comerciale, la care statul sau o autoritate a administraţiei publice locale, este acţionar majoritar, precum şi ai regiilor autonome

Cu adresa nr.42 din 14 aprilie 2000, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind reconsiderarea cuantumului indemnizaţiei lunare brute şi a cotei de participare la profitul net a administratorilor companiilor/societăţilor naţionale, societăţilor comerciale, la care statul sau o autoritate a administraţiei publice locale, este acţionar majoritar, precum şi ai regiilor autonome. 

In urma examinării, în şedinţa din data de 17 octombrie 2000, Comisia pentru buget, finanţe şi bănci, cu majoritate de voturi, a hotărât respingerea din următoarele considerente:

1. Întrucât Normele metodologice elaborate în baza Ordonanţei de urgenţă a Guvernului nr.49/1999, privind încheierea contractelor de administrare a companiilor/societăţilor naţionale şi a societăţilor comerciale la care statul sau o autoritate a administraţiei publice locale este acţionar majoritar, precum şi al regiilor autonome au fost aprobate prin Hotărârea Guvernului nr.364/1999, cu modificările şi completările utlerioare, nu este oportun ca modificarea acestor Norme metodologice să fie făcută printr-o lege.

2. În plus, la Ministerul Finanţelor este în curs de elaborare un proiect de ordonanţă de urgenţă privind restricţionarea acordării drepturilor salariale lunare pentru personalul de conducere din regiile autonome, societăţile/companiile naţionale şi societăţile comerciale cu capital integral sau majoritar de stat, prin a cărei prevedere se urmăreşte ca acordarea drepturilor salariale lunare pentru personalul de conducere al agenţilor economici menţionaţi să se facă numai în condiţiile în care lunar, în luna anterioară celei pentru care se face plata acestor drepturi, au fost plătite integral obligaţiile curente scadente către bugetul de stat, bugetul asigurărilor sociale de stat, bugetul fondurilor speciale şi bugetele locale.

În acelaşi proiect de act normativ se prevede că, dacă pe parcursul anului calendaristic obligaţiile restante sunt plătite integral, vor fi plătite atât salariile cuvenite în luna plăţii datoriilor, cât şi diferenţele aferente salariilor neprimite.

3. De asemenea, în stabilirea indemnizaţiei brute a administratorului, ar trebui avut în vedere şi instituirea unor critici legate fie de obiectul principal de activitate, fie de norma industrială a societăţii respective.

